**VÁLLALKOZÁSI SZERZŐDÉS**

amely létrejött egyrészről

Név: **Sümeg Város Önkormányzata**

Székhely: 8330 Sümeg, Béke tér 7.

Adószám: 15733964-2-19

Képviseli: Végh László polgármester

mint megrendelő (a továbbiakban: **Megrendelő**)

másrészről a

Név:

Székhely:

Adószám:

Cégjegyzékszám:

Bankszámlaszám:

mint vállalkozó (a továbbiakban: **Vállalkozó**)

– Megrendelő és Vállalkozó továbbiakban külön-külön úgy is, mint Fél, együttesen Felek –

között az alulírott napon és helyen, az alábbi feltételekkel:

**Preambulum**

A Megrendelő, mint ajánlatkérő a közbeszerzésekről szóló 2015. évi CXLIII. törvény (továbbiakban: Kbt.), 112. § (1) bekezdésének b) pontban meghatározott szabályok szerinti, a Kbt. 115.§-ban foglalt eltérésekkel indított nyílt közbeszerzési eljárást folytatott le a ***„Vállalkozási szerződés, a Vállalkozási szerződés, az „Energetikai korszerűsítés a sümegi önkormányzat épületeinél – TOP-3.2.1” című pályázat keretében építési kivitelezési munkák elvégzése - …. rész*** tárgyban (a továbbiakban: **Eljárás**).A közbeszerzési eljárást megindító ajánlattételi felhívást a Megrendelő az Ajánlattevőknek 2017. december 1-én küldte meg.

Mivel a Szerződés az Eljárás szerves részét képezi, és annak dokumentumaival egységesen értelmezendő, a közte és az Eljárás dokumentumai közötti ellentmondás esetén, illetve abban az esetben, ha a Szerződés valamelyik lényeges szerződési feltételről nem rendelkezik, a következő alkalmazási sorrend érvényesül:

az Eljárás esetleges kiegészítő tájékoztatásokkal véglegesült ajánlati felhívása, dokumentációja és mellékletei, a Szerződés, végül Vállalkozó, mint Ajánlattevő ajánlata (a továbbiakban bármelyikre értve: **Dokumentum**) azzal, hogy a Szerződés nem lehet ellentétes ajánlattevő ajánlatában meghatározott és értékelésre kerülő ajánlati elemekkel. Az e pont szerinti sorrend azt jelenti, hogy a sorrendben előrébb álló Dokumentum ellentmondás vagy szabályozatlan feltétel esetén alkalmazhatóságban megelőzi az utána következőt.

A fent meghatározott Dokumentumok a Szerződés elválaszthatatlan részét képezik, függetlenül attól, hogy azok fizikailag a Szerződéshez csatolásra kerültek-e vagy sem.

1. **A vállalkozás tárgya**
   1. A Megrendelő megrendeli, a Vállalkozó elvállalja az ***Vállalkozási szerződés, az „Energetikai korszerűsítés a sümegi önkormányzat épületeinél – TOP-3.2.1” című pályázat keretében építési kivitelezési munkák elvégzése - ……………………….. <1-4. rész tárgya>*** tárgyú építési beruházási munka és kapcsolódó feladatok elvégzését.
   2. A Felek rögzítik, hogy a jelen szerződés – annak "vállalkozási szerződés" megnevezésétől függetlenül – a Polgári Törvénykönyvről szóló 2013. évi V. törvény (Ptk.) 6:252. §-a szerinti kivitelezési szerződés; a kivitelező – annak "vállalkozó" elnevezésétől függetlenül a Ptk. 6:252. §-a szerinti kivitelező, a szerződésre tehát a Ptk. 6:252. §-a szerinti kivitelezési szerződésre vonatkozó rendelkezések alkalmazandók.
2. **A teljesítési határidő**
   1. Jelen szerződés az aláírásának napján, de legkorábban 2018. január 22-én lép hatályba, és a 2.2. pontban meghatározott teljesítési véghatáridőig, vagy a felek közötti elszámolás napjáig hatályos.
   2. A teljesítés véghatárideje: 2018. szeptember 30. napja. A Megrendelő előteljesítést elfogad. Határidőben teljesít a Vállalkozó, ha az átadás-átvétel e határnapig megkezdődött, vagy az nem a Vállalkozónak felróható okból kezdődik meg késedelmesen.
   3. A Megrendelő köteles a munkaterületet a szerződés mindkét Fél által történő aláírását követő 5 munkanapon belül a Vállalkozó rendelkezésére bocsátani munkavégzésre alkalmas állapotban.
3. **A teljesítés helye**

A teljesítés helye:

*8330 Sümeg, Kompanik Zsófia u. 6. (Sümeg belterület 945/1 hrsz.) – 1. rész*

*8330 Sümeg, Mártírok útja 1-3. (Sümeg belterület 1188/3 hrsz.) – 2. rész*

*8330 Sümeg, Árpád u. 3-5. (Sümeg belterület 431/2 hrsz.) – 3. rész*

*8330 Sümeg, Rendeki u. 1. (Sümeg belterület 23 hrsz.) – 4. rész*

*(a nem szükséges rész törlendő)*

1. **Fizetési feltételek**
   1. A Megrendelő által a Vállalkozó részére fizetendő vállalkozói díj összege nettó **……………….,- Ft + ÁFA (azaz ………………….. Forint + ÁFA),** amely összesen bruttó …………………..,- Ft (azaz ……………………… Forint). Felek tartalékkeretet nem írnak elő.
   2. Az általános forgalmi adó megfizetése a vonatkozó hatályos adójogszabályok rendelkezései szerint történik.
   3. A Vállalkozó valamennyi költségét – beleértve valamennyi felhasznált, beépített, felszerelt anyag, eszköz, berendezés költségét is – a vállalkozói díj tartalmazza. A vállalkozói díjon felül a Vállalkozó semmilyen jogcímen többletköltséget a Megrendelővel szemben nem érvényesíthet.
   4. Megrendelő a szerződés teljesítésének elismeréséről a Vállalkozó teljesítésétől vagy az erről szóló írásbeli értesítés kézhezvételétől számított 8 napon belül köteles írásban nyilatkozni (teljesítésigazolás). A Vállalkozó a (rész)számla kiállítására a teljesítésigazolást követően utólag jogosult. A Vállalkozó a számlát a teljesítés igazolásától számított 5 munkanapon belül köteles benyújtani a Megrendelő részére. A Vállalkozónak a benyújtott számlához csatolni kell a Megrendelő által aláírt teljesítésigazolás egy példányát.
   5. Az ellenszolgáltatás kifizetése a Kbt. 135. §-ának (1)-(3), (5) bekezdésével, továbbá a Polgári Törvénykönyvről szóló 2013. évi V. törvény (a továbbiakban: Ptk.). 6:130. §-ának (1)-(2) bekezdésével összhangban, a szerződésszerű és a jogszabályoknak megfelelő (rész)számla ajánlatkérőhöz való beérkezésétől számított 30 naptári napon belül átutalással kerül kiegyenlítésre, figyelembe véve a vonatkozó jogszabályi rendelkezéseket is:

- 368/2011. (XII. 31.) Korm. rendelet (Ávr.),

- 2011. évi CXCV. törvény (Áht.),

- 2003. évi XCII. törvény (Art.) 36/A. §

- 322/2015 (X.30.) Korm. rend.

* 1. Megrendelő késedelmes teljesítése esetén a késedelmi kamatra vonatkozóan a Ptk. 6:155 §-a irányadó.
  2. **A vállalkozói díj megfizetésének ütemezése:**

Vállalkozó a teljesítés igazolását követően 3 db részszámla és 1 db végszámla kibocsátására jogosult az alábbiak szerint:

|  |  |  |
| --- | --- | --- |
| **Számla** | **Készültségi fok** | **Összeg** |
| 1. részszámla | 25% (sikeres műszaki szemle alapján igazoltan) | A nettó vállalkozói díj 25%-a + ÁFA |
| 2. részszámla | 50% (sikeres műszaki szemle alapján igazoltan) | A nettó vállalkozói díj 25%-a +ÁFA |
| 3. részszámla | 75% (sikeres műszaki szemle alapján igazoltan) | A nettó vállalkozói díj 25%-a +ÁFA |
| Végszámla | 100% (sikeres végleges átadás-átvételi eljárás alapján igazoltan) | A nettó vállalkozói díj 25%-a +ÁFA |

* 1. A számlák kifizetésének feltétele az építési munkálatok adott készültségi fokának Megrendelő által történő (műszaki szemle vagy átadás-átvételi eljárás) elfogadása, valamint a teljesítésigazolás Vállalkozó által történő kiállítása. Megrendelő köteles a Vállalkozó által benyújtott számlák kézhezvételétől számított 30 napon belül a vállalkozói díjat a Vállalkozó részére átutalni.
  2. A részszámlák és a végszámla összege nem haladhatja meg az adott számlához tartozó műszaki részteljesítés értékének megfelelő összeget. A számla kötelező tartalmi elemeinek összhangban kell lennie az általános forgalmi adóról szóló 2007. évi CXXVII. törvény 169. §-ában foglaltakkal.
  3. A Megrendelő a vállalkozói díjat az igazolt teljesítést követően, utólag benyújtott számla alapján, a Vállalkozónak a 322/2015. (X. 30.) Korm. rendelet 30-32/A. §-ai rendelkezései szerint, átutalással teljesíti a Vállalkozó fizetési számlájára. A Megrendelő, amennyiben a Vállalkozó a teljesítéshez alvállalkozót vesz igénybe, a Ptk. 6:130. § (1)-(2) bekezdésétől eltérően a 322/2015. (X.30.) Korm. rendelet 32/A. §-ban rögzített szabályok szerint köteles az ellenszolgáltatást teljesíteni.
  4. A Megrendelő kijelenti, hogy a szerződésben meghatározott építőipari kivitelezési tevékenység ellenértékének pénzügyi fedezetével rendelkezik.
  5. Megrendelő felhívja a figyelmet a Kbt. 136. § (1) bekezdésében leírtakra.
  6. A Megrendelő tájékoztatja a Vállalkozót, hogy a szerződés alapján a Megrendelő által teljesítendő kifizetésekre – tekintettel arra, hogy a szerződés közbeszerzési eljárás alapján kerül megkötésre – az adózás rendjéről szóló 2003. évi XCII. törvény (Art.) 36/A.§-ának rendelkezései alkalmazandók.
  7. A Felek megállapodnak, hogy nem alkalmazhatóak a késedelmes fizetés szabályai, jogkövetkezményei, ha a Megrendelő az Art. 36/A. §-ában előírtaknak megfelelő feltételek teljesülése hiányában visszatartja a kifizetést. Amennyiben a Vállalkozó nem teljesíti határidőben a kifizetés jogszabály szerinti előfeltételeit, a Megrendelő fizetési határideje a Vállalkozó késedelmének idejével meghosszabbodik.
  8. A Vállalkozó jogosult legfeljebb az általános forgalmi adó nélkül számított vállalkozói díj 15 %-ának (tizenöt százalékának) megfelelő összegű előleget igényelni a jelen Szerződés hatálybalépését követően a Megrendelőnek elküldött előlegbekérő dokumentum formájában. Az előleg összegét a Megrendelő az előlegbekérő benyújtását követő 15 (tizenöt) naptári napon belül köteles folyósítani. Az előleget a végszámla összegéből kell levonni.

1. **A Munkaterület átadása**
   1. A Megrendelő a Vállalkozó által átadott 1. számú mellékletben szereplő adatok alapján az e-építési napló szerepköreit kiosztja a szerződéskötést követő 3 napon belül (amennyiben ez munkaszüneti nap, úgy az azt követő első munkanapon).
   2. A Vállalkozó köteles **a munkaterület átadást megelőző napig** (amennyiben ez munkaszüneti nap, úgy az azt követő első munkanapon) a Megrendelőtől elektronikus úton megkapott kódokkal az e-építési napló szerepköreit visszaigazolni. Az ebből eredő késedelemért a Vállalkozó felelős.
   3. A Megrendelő a munkaterületet **a 2.2. pontban rögzített időpontban** bocsátja a Vállalkozó rendelkezésére munkavégzésre alkalmas állapotban. A Vállalkozó a munkaterület átadásával egyidejűleg kezdheti meg a kivitelezési munkákat. A Vállalkozó haladéktalanul köteles a munkaterület átvételét visszaigazolni az e-naplóban.
2. **Általános követelmények a kivitelezési munkák során**
   1. A munkaterület átadását a Felek az egyidejűleg megnyitott építési naplóban rögzítik. A munkaterület átadásával egyidejűleg a Vállalkozó és a Megrendelő meghatározza a kooperáció és a tervezői művezetés időpontjait is. A Megrendelő szavatolja, hogy a munkaterület – a vállalkozási szerződésben, illetve az ajánlattételi dokumentációban foglalt esetleges használati, vagy műszaki korlátozásokat figyelembe véve – munkavégzésre alkalmas állapotban a Vállalkozó rendelkezésére áll a kivitelezési munkák időtartama alatt.
   2. A munkavégzéshez szükséges vizet és villamos energiát a Megrendelő térítésmentesen biztosítja, de a megjelölt vételezési helytől az építési helyszínig történő szabályos eljuttatás a Vállalkozó feladata. A közüzemi szolgáltatások korlátozására (villamos energia, víz elzárása stb.) csak előzetes egyeztetést követően kerülhet sor.
   3. A kivitelezés során keletkező hulladékok - engedéllyel rendelkező kezelőhöz történő - elszállítására (elszállíttatására) a Vállalkozó köteles saját költségén.
   4. A Megrendelő az építkezést legalább 8 naponta köteles – műszaki ellenőre(i) útján – ellenőrizni. Az ellenőrzés elmulasztása, vagy hiányossága esetén a Vállalkozó nem mentesül a felelősség alól. Az eltakarásra kerülő és Vállalkozó által készített szerkezeteket csak a műszaki ellenőrök építési naplóba rögzített engedélyét, illetve az eltakarásra kerülő részek fényképes (.jpeg) formátumú dokumentálását követően lehet eltakarni.

A Megrendelő építési műszaki ellenőrének neve, adatai és elérhetőségei:

Név:

Cím:

Nyilvántartási szám:

Névjegyzéki jel:

Telefon:

Fax:

e-mail:

Felek megállapodnak abban, hogy a Megrendelő építési műszaki ellenőrök személyének megváltozása nem minősül szerződésmódosításnak.

A Vállalkozó felelős műszaki vezetőjének neve és elérhetőségei:

Név:

Cím:

Nyilvántartási szám:

Névjegyzéki jel:

Telefon:

Fax:

e-mail:

A felhívás II.2.5. pontja szerint bemutatott szakember építési projektekben szerzett tapasztalata (hónap): ……………………………………………………………………..

* 1. A Vállalkozó köteles a 191/2009. (IX. 15.) Korm. rendelet szerint az építkezés kezdetétől annak teljes befejezéséig felelős műszaki vezetőt biztosítani, valamint építési naplót vezetni. A felelős műszaki vezető köteles a kooperációkon, valamint a műszaki ellenőr által kezdeményezett valamennyi egyéb egyeztetésen személyesen részt venni, és részvételét az építési naplóba tett bejegyzéssel igazolni. Amennyiben a felelős műszaki vezető a kooperáción vagy egyeztetésen személyesen nem jelenik meg, a Megrendelő jogosult a kivitelezési munkákat a következő kooperáció, illetve egyeztetés időpontjáig felfüggeszteni. A munkálatok felfüggesztésének időtartama a teljesítési határidőbe beleszámít (azt nem módosítja).
  2. A Vállalkozó csak olyan munkavállalókat foglalkoztathat a Megrendelő területén, akiknek érvényes személyi okmányaik, munkavállalási engedélyük van, a Vállalkozónál (ill. alvállalkozójánál) bejelentett módon dolgoznak, szakmailag és egészségügyileg alkalmasak a munkavégzésre, és – igazoltan – megfelelő munka-, baleset-, és tűzvédelmi oktatásban részesültek. A Vállalkozó munkavállalói kötelesek munkavégzésre alkalmas állapotban, tiszta és kulturált munkaruhában megjelenni a kijelölt munkaterületen.
  3. A Vállalkozó a szerződés szerinti munkát határidőre, a mindenkor hatályos magyar és európai szabványoknak és a vonatkozó szakmai előírásoknak megfelelően, köteles elvégezni. Megrendelő a hatályos szabványokat tekinti irányadónak, ezek a szabványok adják az elvégző feladatokhoz kapcsolódó mérési és értékelési módszereket.

Vállalkozó kijelenti, hogy a szerződés tárgyát és a Megrendelő szerződéses célját, valamint a szerződés teljesítésének feltételeit előzetesen megfelelően megismerte, a szerződés teljesítéséhez szükséges engedélyekkel, feltételekkel és szakmai tapasztalattal rendelkezik, ennek megfelelően a szerződést a szakembertől elvárható minőségben és felelősséggel teljesíti.

* 1. A Vállalkozó a vállalkozási költségvetésben kiírt anyagokat – amellett, hogy igazolja, hogy azokat időben megrendelte, de nem kapta kézhez – időben beszerezhető, azonos műszaki paraméterű, esztétikai és használati értékű más anyaggal helyettesítheti a Megrendelő előzetes értesítése és jóváhagyása esetén. A helyettesítés során összevethető táblázatban kell kimutatni a tervezett és a helyettesítésre szánt építési termékek jellemzőit, illetve az azokhoz tartozó teljesítményeket. A táblázat kitöltése a Vállalkozó feladata, elfogadására a Műszaki ellenőr jogosult a Megrendelő megbízottjának jóváhagyása mellett.
  2. Amennyiben olyan körülmény merül fel, amelynek következtében a szerződésben vállalt valamely kötelezettség teljesítése előre láthatóan akadályba ütközik, a Felek kötelesek egymást az akadály felmerülésekor, vagy a fenyegető akadályról való tudomásszerzéskor haladéktalanul írásban értesíteni. A Vállalkozónak a műszaki tartalmat, valamint a munkák befejezésének határidejét érintő körülmény esetén az akadályértesítést az építési naplóba történt bejegyzés mellett haladéktalanul levélben is meg kell küldenie a Megrendelőnek, ebben az esetben a közlés a levél kézhezvételével hatályosul.

A szerződésszegés alóli kimentés alapjául a megfelelően közölt akadályértesítés szolgálhat, amennyiben az akadályt a Vállalkozó ellenőrzési körén kívül eső, a szerződéskötés időpontjában előre nem látható körülmény okozta, és nem volt elvárható, hogy a körülményt elkerülje, vagy a kárt elhárítsa.

* 1. Amennyiben a Vállalkozó valamely lényeges kötelezettségét súlyosan megsérti, és a jogsértő magatartással felszólítás ellenére sem hagy fel, vagy annak következményeit felszólítás ellenére sem küszöböli ki haladéktalanul, és ezért károsodás veszélye fenyeget, a Megrendelő jogosult a munkavégzést azonnali hatállyal felfüggeszteni, illetve megtiltani mindaddig, amíg a Vállalkozó a szerződésszerű teljesítésre biztosítékot nem nyújt, vagy a Vállalkozó (illetve a Vállalkozó költségén a Megrendelő) a szerződésszegés jogkövetkezményeit el nem hárítja. A Felek rögzítik, hogy a Vállalkozó lényeges kötelezettségének minősülnek különösen a felelősségbiztosítás fenntartására, a más vállalkozókkal való együttműködésre, az útvonalak tisztán tartására, a munkavállalók alkalmazására, az építési napló vezetésére, a zajhatással járó munkák időpontjára vonatkozó feltételek. A munkálatok felfüggesztésének, illetve megtiltásának időtartama a teljesítési határidőbe beleszámít (azt nem módosítja).

1. **Különleges körülmények és követelmények a kivitelezési munkák során**
   1. A Dokumentumokban részletesen felsorolt - munkaszervezésre, egyéb kötelezettségekre és felelősségre - vonatkozó különleges előírások, rendelkezések szintén a szerződés elválaszthatatlan részét képezik. A Vállalkozó kijelenti, hogy az abban foglaltakat ismeri, és azokat a jelen szerződés aláírásával elfogadja.
   2. Amennyiben a Vállalkozó munkaszervezése, vagy a teljesítés egyéb hibája, hiányossága miatt a Megrendelő közreműködése válik szükségessé, a Vállalkozó köteles megtéríteni a Megrendelő ezzel kapcsolatos költségeit és egyéb kárát.
   3. Amennyiben a munkaterület környezetében egyéb munkálatok is párhuzamosan megvalósításra kerülnek, a Vállalkozó köteles a munkát végző más vállalkozókkal fokozottan együttműködni, a munkavégzés során azok művezetőivel folyamatosan egyeztetve eljárni, és e célból a munkavégzésre rendelkezésre álló órák alatt művezetőjének folyamatos elérhetőségét biztosítani. A Megrendelő az együttműködés érdekében az egyéb vállalkozókkal történt szerződéskötést követően azok felelős művezetőinek nevét és elérhetőségét a Vállalkozó rendelkezésére bocsátja.
2. **Műszaki szemle(k), átadás-átvétel, a teljesítés igazolása, utó felülvizsgálat**
   1. A részszámla kiállításának alapjául szolgáló készültségi fok elérésekor **műszaki szemlét** kell tartani, amelyet a Vállalkozó készít elő. Ennek során a Vállalkozó ajánlatban csatolt költségvetése alapján kell kimutatni tételesen az adott szakaszhoz tartozó készültségi fokot. A szerkeszthető (Excel) formátumú táblázatot Vállalkozó készíti elő és juttatja el a Műszaki ellenőrnek és a Megrendelőnek. A Vállalkozó köteles a Megrendelőt 4 munkanappal a műszaki szemle tervezett időpontját megelőzően írásban és az e-építési napló útján is értesíteni.
   2. Az egyes szakaszok elérése részteljesítésnek nem minősül, a szolgáltatást a Felek oszthatatlannak tekintik.
   3. A műszaki szemléről jegyzőkönyvet kell felvenni, amelyben a Felek rögzítik

* a szemlén részt vevő személyek nevét, beosztását, a képviselt szervezet nevét,
* a műszaki szemle megkezdésének és lezárásának napját,
* a készültségi fok megállapítása alapjául szolgáló tényeket, iratokat, nyilatkozatokat,
* a Vállalkozó által megjelölt – a Vállalkozási Szerződésben meghatározott munkákat magában foglaló – készültségi fok elfogadásának, vagy elutasításának tényét,
* elutasítás esetén annak indokát,
* a Felek egyéb nyilatkozatait,
* a jegyzőkönyv keltét.
  1. A jegyzőkönyvet a Megrendelő vagy annak képviselője (Műszaki ellenőr) veszi fel, és azt a műszaki szemlét követő 3 munkanapon belül írásba foglalja. A Felek a jegyzőkönyv minden oldalát aláírják, továbbá mellékelni kell hozzá a Vállalkozó által a Megrendelőnek átadott dokumentumokat.
  2. Az **átadás-átvételi eljárás** célja annak ellenőrzése, hogy az elkészült építési-szerelési munka a szerződésben és jogszabályban előírtak alapján, a kivitelezési dokumentációban meghatározottak szerint maradéktalanul megvalósult-e, és a teljesítés megfelel-e az előírt műszaki és a szerződésben vállalt egyéb követelményeknek és jellemzőknek.
  3. A Vállalkozó köteles az átadás-átvételi eljárás megkezdéséig, de legkésőbb annak befejezéséig két-két példányban (2 pld. nyomtatott és 2 pld. elektronikus adathordozón -1 pld. szerkeszthető 1 pld. pdf formátumban) a Megrendelő rendelkezésére bocsátani az Átadás-átvételi dokumentációt, melynek tartalma a következő:

- megvalósulási dokumentáció, lezárt e-naplók és mellékletei,

- az építési munka, a beépített anyagok és berendezések minőségét igazoló bizonylatok, megfelelőségi igazolások (teljesítménynyilatkozatok), a gyártóművi és hazai honosítási műbizonylatok (illetve ezek szakfordító által készített magyar nyelvű fordítása) és a szükséges vizsgálati eredmények okmányai, valamint

- a jogszabályban meghatározott egyéb dokumentumok.

Vállalkozó a megvalósulási dokumentációt elektronikus és nyomtatott formában köteles elkészíteni. Az elektronikus változathoz szükséges adatszolgáltatást Megrendelő a Vállalkozónak szerződéskötéskor átadja (CD/DVD-n, szerkeszthető CAD állományok – dwg és/vagy pln formátumban). Vállalkozó a megvalósulási tervet papír alapon és aktualizált elektronikus formátumban CD/DVD adathordozón a kapott formátumok valamelyikében és pdf formátumban adja át.

* 1. Átadás-átvételi eljárás lefolytatására 1 alkalommal, a kivitelezési munkák befejezése után kerül sor.
  2. A Vállalkozó köteles az átadás-átvételi eljárással érintett munkák befejezésekor a Megrendelőt az elektronikus napló útján, valamint egyúttal készre jelentő levélben is értesíteni, és az e-főnaplóban kezdeményezni az átadást-átvételi eljárást. A műszaki átadási-átvételi eljárás résztvevőit a Vállalkozó e-főnaplóban jelzett kezdeményezésére a Megrendelő hívja össze. A Megrendelő e kezdeményezéstől számított 3 munkanapon belül köteles az eljárás megkezdésének időpontjáról értesítést küldeni. Az építtető az eljárás megkezdése időpontjának, az építési engedély számának és az építés helyszínének az e-főnaplóba történő bejegyzésével értesíti az illetékes építésfelügyeleti hatóságot, a Vállalkozót és az egyéb érdekelteket. Az átadás-átvételi eljárás megkezdésére a Vállalkozó által megjelölt időpont nem lehet korábbi, mint a kezdeményezéstől számított 4. munkanap, de legkésőbb 8. munkanap.
  3. Az átadás-átvételi eljárás lefolytatásának időtartama legfeljebb **2** munkanap. Az eljárás lezárásakor a Felek - az e-főnaplóhoz mellékletként csatolandó - elektronikus jegyzőkönyvet vesznek fel, amelyben rögzítik mindazokat a tényeket, amelyek jogvita esetén jelentősek lehetnek, így különösen

*a)* az eljárás kezdetének és befejezésének időpontját,

*b)* a műszaki átadás-átvételi eljárásban résztvevők nevét, megnevezését, részvételi minőségét,

*c)* a Megrendelő által érvényesíteni kívánt szavatossági igényeket,

*d)* a Megrendelő észrevételeit a szerződésben foglaltak teljesítéséről,

*e)* a műszaki átadás-átvételi eljárás során felfedezett mennyiségi és minőségi hibák, hiányok, hiányosságok megnevezését (jelentősebb tételszám esetén az átadás-átvételi jegyzőkönyv mellékletét képező külön hiánypótlási jegyzőkönyv vagy hibajegyzék, hiányjegyzék is készíthető),

*f)* a hibás munkarészekre eső, visszatartásra kerülő költségvetési összegeket,

*g)* a jogszabályban előírt nyilatkozatokat,

*h)* a Megrendelő döntését arról, hogy átveszi-e az építményt,

*i)* a Megrendelő döntését arról, hogy igényt tart-e a hibák kijavítására vagy árengedményt kér, valamint

*j)* a résztvevők részéről a jegyzőkönyv jóváhagyását.

k) a hibajegyzéket és annak értékét, a hibák kijavítására a Megrendelő által megszabott határidőt**.**

A jegyzőkönyvhöz mellékelni kell a Vállalkozó által a Megrendelőnek átadott dokumentumokat.

* 1. Az átadás-átvételi eljárásról két példányban kell a jegyzőkönyvet elkészíteni. A jegyzőkönyv egy-egy példánya a Megrendelőt és a Vállalkozót illeti.
  2. A Megrendelő kisebb hibák, hiányosságok alapján is jogosult az átvétel megtagadására, amennyiben azok más hibákkal, hiányokkal összefüggésben, illetve a kijavításukkal, pótlásukkal járó munkák folytán akadályozzák a zavartalan használatot, vagy összességükben jelentős hibának tekinthetők. A Megrendelő engedélyezheti, hogy az átadás-átvételi eljárás alatt a már észlelt hibák javítása megkezdődjék. Amennyiben a teljesítés csak részben hibás, vagy hiányos (meghatározott helyiségek rendeltetésszerű használatát nem akadályozza) Megrendelő jogosult, de nem köteles a teljesítés részbeni, egyes munkarészekre kiterjedő ideiglenes átvételére (előzetes átadás). Ebben az esetben a munkaterület az átvett helyiségekkel, munkarészekkel csökken. Az előzetes átadás részteljesítésnek nem minősül, a teljesítéshez fűződő jogkövetkezmények ebben az esetben is a munka teljes átvételével állnak be az egész munka vonatkozásában, azzal a kivétellel, hogy az átvett munkák tekintetében a kárveszély – a hibák kijavításának időtartamát kivéve – az átvétellel a Megrendelőre száll át.
  3. A Megrendelő részéről a teljesítésigazolás kiadására jogosult személy: Végh László polgármester vagy az általa írásban meghatalmazott személy.
  4. A birtokbaadás az építőipari kivitelezési tevékenységről szóló 191/2009. (IX. 15.) Korm. rendelet 33.§-ában foglalt rendelkezések szerint történik.
  5. Az átadás-átvétel napjától számított 12 hónapon belül a jelen szerződés alapján elvégzett munkák utófelülvizsgálati eljárását meg kell tartani. A Megrendelő készíti elő az utófelülvizsgálati eljárást, melyre a Vállalkozót meghívja 30 naptári nappal az eljárás megkezdése előtt, a Megrendelő által kiállított hibajegyzék egyidejű csatolásával. A Vállalkozó az utófelülvizsgálati eljárás során jelzett hibák esetén azok bejelentésének elkésettségére nem hivatkozhat.
  6. A Megrendelő jogosult a Vállalkozási Szerződés teljes időtartama alatt összesen 5 nap időtartamra indokolás nélkül felfüggeszteni a munkavégzést. A Megrendelő erről alkalmanként legalább 1 nappal előre köteles értesíteni a Vállalkozót. A felfüggesztés ezen időtartama a teljesítési határidőkbe beleszámít (azaz a teljesítési határidő nem hosszabbodik meg). A Vállalkozó az ezen jogcímen elrendelt felfüggesztést köteles nyilvántartani. A Vállalkozó az ezen jogcímen elrendelt felfüggesztéssel összefüggésben igényt (így különösen díj- illetve költség elszámolási vagy kártérítési igényt) a Megrendelővel szemben nem érvényesíthet.

1. **Szerződést biztosító mellékkötelezettségek**
   1. **Kötbérek**

A Ptk. 6:186.§ (1) bekezdésére hivatkozással Megrendelő Vállalkozóval szemben, ha Vállalkozó olyan okból, amelyért felelős, megszegi a Szerződést a jelen Szerződés 9.1.1.-9.1.3. pontjaiban rögzített késedelmi, hibás teljesítési, valamint meghiúsulási kötbért érvényesíthet. A kötbérekre egyebekben a Ptk. rendelkezései irányadók, kiemelten a Ptk. 6:186. § (1) bekezdése.

* + 1. **Késedelmes teljesítésre vonatkozó kötbér:**

Amennyiben a Vállalkozó a kivitelezési munkáknak a jelen Szerződésben rögzített végteljesítési határidőre történő elvégzésével késedelembe esik, késedelmi kötbér fizetésére köteles az alábbiak szerint:

A késedelem első 4 napján a nettó 4.1. pont szerinti nettó vállalkozói díj 0,2%-a, a késedelem 5. napjától a nettó vállalkozói díj 1%-a, de legfeljebb a nettó teljes vállalkozói díj 20%-ának megfelelő összeg. Amennyiben a késedelmi kötbér mértéke a maximumot eléri, a Megrendelő a Szerződést azonnali hatállyal felmondhatja, illetőleg attól elállhat, és teljesítés elmaradása esetére kikötött kötbért érvényesíthet. Vállalkozó késedelembe esik akkor is, ha a végleges átadás-átvételi eljárás határidőben megkezdődik, azonban a végleges átadás-átvételi eljárás lezárásakor Megrendelő a munkák átvételét – azok rendeltetésszerű használatát gátló hibáira, illetve hiányosságaira tekintettel – elutasítja.

* + 1. **Hibás teljesítési kötbér:** Vállalkozó olyan okból történő hibás teljesítése esetére, amelyért felelős, hibás teljesítési kötbért köteles fizetni. A hibás teljesítési kötbér mértéke – amennyiben a hiba a végleges átadás-átvételi eljárás időpontjában is fennáll, illetve a hiba nem javítható – a hibás munka értékének 10%-a. A hibás munka értékét Vállalkozó ajánlatának részét képező árazott költségvetés alapulvételével kell megállapítani. A hibás teljesítési kötbérfizetési kötelezettség helyett Megrendelő a hibás teljesítés egyéb jogkövetkezményeit is alkalmazhatja, valamint kártérítési igénnyel is élhet.
    2. **Meghiúsulási kötbér:** Vállalkozó teljesítés elmaradására kikötött kötbér fizetésére kötelezett, amennyiben Vállalkozó érdekkörébe tartozó bármely ok a szerződés meghiúsulását/megszűnését eredményezi. A teljesítés elmaradására kikötött kötbér mértéke a teljes nettó vállalkozói díj 30 %-a.
    3. Amennyiben a Vállalkozó kötbér fizetésére köteles, a kötbér összegéről a Megrendelő számlát állít ki.
    4. A Megrendelő kötbérigényének érvényesítése nem jelenti egyéb igényeiről való lemondását, így jogosult érvényesíteni a kötbérigényét meghaladó kárát is a Vállalkozóval szemben.
  1. **Jótállás**
     1. A Vállalkozó az elkészített munkákra (szolgáltatásokra) és a felhasznált, beépített, felszerelt anyagokra, eszközökre, berendezésekre (termékekre) …… hónap [Vállalkozónak a közbeszerzési eljárásban tett ajánlata szerint] **jótállást** vállal. A jótállási időszak a jelen szerződés keretében elvégzett valamennyi munkára a sikeres végleges átadás-átvételi eljárást dokumentáló jegyzőkönyv keltétől kezdődik.
     2. A jótállási hibajelentés alapján, annak kézhezvételétől számított 48 órán belül a Vállalkozó köteles helyszíni hibavizsgálatot tartani, és azt követő 24 órán belül állásfoglalását dokumentáltan közölni. Ebben a nyilatkozatban a Vállalkozó ismerteti azokat az intézkedéseket, amelyeket a hiba haladéktalan kiküszöbölése érdekében megtett, rögzítve a hiba megszüntetésének időpontját, határidejét is. Amennyiben a Vállalkozó a bejelentett hiba kijavítását ésszerű, de legfeljebb 15 napos határidőn belül nem vállalja, vagy azt az állásfoglalásában megjelölt és a Megrendelő által elfogadott határidőn belül nem szünteti meg, a Megrendelő jogosult a Vállalkozó költségére más kivitelezővel elvégeztetni a javítást.
     3. Amennyiben a jótállás vagy szavatosság keretében érvényesített igény teljesítési határidejének lejárta előtt valószínűsíthető, hogy a Vállalkozó a munkát csak számottevő késéssel tudja elvégezni, a Megrendelő jogosult a munkát a Vállalkozó értesítése mellett más vállalkozóval elvégeztetni. Az ezzel felmerült költségeit a Vállalkozó köteles felszólítás alapján, a felszólítás kézhezvételétől számított 15 napon belül megfizetni.
  2. **Biztosítékok**
     1. A Vállalkozó köteles a teljes nettó vállalkozói díj 2%-ának megfelelő összegű, egyszeri, a szerződés hibás teljesítésével kapcsolatos igények biztosítékát (a továbbiakban: jótállási biztosíték) nyújtani Megrendelőnek úgy, hogy a Vállalkozó köteles átadni Megrendelő részére biztosítékának rendelkezésre állását igazoló dokumentumot. A jótállási biztosítéknak a jótállási időtartam végéig kell érvényesnek lennie.
     2. Ha és amennyiben Vállalkozó a garanciális kötelezettségeit nem teljesíti, úgy Megrendelő jogosult a jótállási biztosítékot lehívni.
     3. A jótállási biztosíték a Vállalkozó választása szerint teljesíthető az előírt pénzösszegnek

1. a Megrendelő fizetési számlájára (óvadékként) történő befizetésével vagy
2. pénzügyi intézmény vagy biztosító által nyújtott garancia vagy készfizető kezesség biztosításával vagy
3. biztosítási szerződés alapján kiállított – készfizető kezességvállalást tartalmazó – kötelezvénnyel.
   * 1. Ha a Vállalkozó a biztosítékokat pénzügyi intézmény vagy biztosító által nyújtott garancia formájában biztosítja, a garancia akkor minősül megfelelőnek, ha az
4. a Megrendelő, mint kedvezményezett javára szól és
5. Magyarországon bejegyzett hitelintézettől vagy pénzügyi vállalkozástól származik és
6. tartalmazza a hitelintézet vagy pénzügyi vállalkozás visszavonhatatlan kötelezettségvállalását arra vonatkozólag, hogy az alapjogviszony vizsgálata nélkül a garancia összegéig terjedően kifizetést teljesít a kedvezményezett erre irányuló első felhívására és
7. a garancia nem tartalmaz a jelen pontban meghatározottakon felül további feltételt a lehívásra vonatkozóan és
8. a garancia lejárata nem lehet korábbi, mint a teljesítési véghatáridőt követő 15. nap.
   * 1. Abban az esetben, ha a Megrendelő élt a jótállási biztosíték igénybevételével, akkor és az ilyen esetekben:

a) a Vállalkozó vállalja, hogy az adott biztosíték igénybevételétől számított harminc (30) napon belül a Megrendelőnek alternatív biztosítékot szolgáltat az igénybevett összegnek megfelelő értékben, és ha ezt elmulasztja, úgy ez a Vállalkozó alapvető szerződésszegésének minősül;

b) amikor a Megrendelő a fentiekben leírt alternatív biztosítékot megkapja, visszatéríti a Vállalkozónak a biztosíték igénybevett összegének azt a részét, ami az igénybevételt követően a birtokában maradt.

1. **Felelősségbiztosítás**
   1. **A Felelősségbiztosítás feltételei**

A Vállalkozó köteles folyamatosan teljeskörű Felelősségbiztosítással rendelkezni, az alábbi feltételek szerint:

|  |  |
| --- | --- |
| Biztosítási időszak | a Munkaterület átadásától a teljesítési véghatáridőt követő 30. napig |
| Kártérítési limit | legalább 30.000.000 HUF/év és legalább 10.000.000 HUF/káresemény összegű kivitelezési munkákra (vagy ezt a tevékenységet is magában foglaló tevékenységre) vonatkozó felelősségbiztosítás |
| Önrész | legfeljebb 10% |
| Biztosított károk | a biztosítási időszakban valamennyi, a Vállalkozó, alvállalkozói és az érdekükben eljáró személyek által Megrendelőnek, illetve bármely harmadik félnek okozott személyi és a szolgáltatás tárgyában keletkező vagy egyéb dologi kár |
| Biztosítási események | valamennyi biztosítható építési és szerelési felelősségi kockázat |

Amennyiben a munkák elhúzódása folytán a hibajavítások maradéktalan lezárásáig a fentiek szerint megkötött felelősségbiztosítás nem biztosítana fedezetet, a Vállalkozó köteles gondoskodni a biztosítás meghosszabbításáról.

* 1. **A Felelősségbiztosítás formája**
     1. Amennyiben a Vállalkozó a Vállalkozási Szerződés megkötésekor már rendelkezik a fentieknek megfelelő felelősségbiztosítással, a Megrendelő lehetővé teszi, hogy a Vállalkozó új biztosítási szerződés megkötése helyett ezen biztosítást terjessze ki a Szerződés szerinti munkákra, azzal, hogy azt a Vállalkozási Szerződésben meghatározottak szerint folyamatosan fenn kell tartania.
     2. A Vállalkozó a Szerződés hatályba lépéséhez köteles a szerződéskötés időpontjára a Felelősségbiztosítás (a biztosítási kötvény és valamennyi vonatkozó biztosítási feltétel, beleértve az esetleges záradékokat is) eredeti vagy közjegyző által hitelesített másolati példányát a Megrendelőnek átadni.
     3. A Megrendelő a Felelősségbiztosítás fennállását bármikor jogosult ellenőrizni, a Vállalkozó azt a 10.2.2. pont szerinti formában köteles igazolni. Amennyiben a Vállalkozó e kötelezettségének 1 munkanapon belül nem tesz eleget, a Megrendelő jogosult a Szerződéstől azonnali hatállyal elállni.
     4. A Felek kifejezetten rögzítik, hogy a Felelősségbiztosításra vonatkozó rendelkezések nem érintik a Vállalkozó közvetlen és korlátlan felelősségét az okozott kár megtérítésére.

1. **A szerződés megszűnése**
   1. A Vállalkozó jogosult a szerződéstől azonnali hatállyal elállni (rendkívüli elállás), amennyiben a Megrendelő súlyos szerződésszegést követ el, így különösen, ha valamely esedékes fizetési kötelezettségével 90 naptári napot meghaladó késedelembe esik.
   2. A Megrendelő jogosult a Vállalkozó súlyos szerződésszegése miatt a szerződéstől azonnali hatállyal elállni. Ilyen esetben a Vállalkozó kártérítésre nem jogosult. Súlyos szerződésszegésnek minősül a Vállalkozó valamely lényeges kötelezettségét megsérti, vagy bármely kötelezettségének írásbeli felszólításra sem tesz eleget az erre irányuló felszólításban szereplő határidőn belül.
   3. Amennyiben a teljesítési határidő lejárta előtt valószínűsíthető, hogy a Vállalkozó a munkát csak számottevő (20 munkanapot meghaladó) késéssel tudja elvégezni, a Megrendelő jogosult a szerződéstől elállni, a szerződésszegésre vonatkozó szabályok alkalmazása (így különösen a munka más vállalkozóval való elvégeztetése költségeinek érvényesítése) mellett.
   4. Az elállást tartalmazó jognyilatkozat kizárólag írásban (cégszerűen aláírva) érvényes az elállási jogcímének megjelölésével. A felmondó nyilatkozatot tértivevényes küldeményként kell a címzett kapcsolattartójához eljuttatni.
   5. A Vállalkozó az elállás általa vagy vele történt közlését követően haladéktalanul köteles a munkaterületről levonulni, és azt (valamint az anyag- és törmelékszállítási útvonalakat) megtisztított állapotban átadni.
   6. A 11.1-11.5. pontok alkalmazásában elállás helyett felmondás értendő, amennyiben a jognyilatkozat közlésének időpontjában a szerződéskötés előtt fennállott helyzetet visszaállítani nem lehet, vagy a Megrendelő azt nem kívánja.
   7. A szerződésnek bármilyen okból történő megszűnése esetén a Felek kötelesek egymással – a Vállalkozó által elvégzett munka arányában – elszámolni.
2. **A szerződés teljesítése**
   1. **A szerződés teljesítésében közreműködő alvállalkozók**
      1. A Megrendelő nem korlátozhatja a Vállalkozó jogosultságát alvállalkozó bevonására. A Vállalkozó a Szerződés megkötésének időpontjában, majd - a később bevont alvállalkozók tekintetében - a Szerződés teljesítésének időtartama alatt köteles előzetesen a Megrendelőnek valamennyi olyan alvállalkozót bejelenteni, amely részt vesz a Szerződés teljesítésében, és - ha a megelőző közbeszerzési eljárásban az adott alvállalkozót még nem nevezte meg - a bejelentéssel együtt nyilatkozni vagy az érintett alvállalkozó nyilatkozatát benyújtani arról is, hogy az általa igénybe venni kívánt alvállalkozó nem áll a megelőző közbeszerzési eljárásban előírt kizáró okok hatálya alatt. [Kbt. 138. § (3) bekezdés].
      2. Az eljárás során a Vállalkozó által bemutatott valamely szervezet vagy szakember bevonásától nem lehet eltekinteni olyan esetben, ha az érintett szerződés sajátos tulajdonságait figyelembe véve az adott személy (szervezet) igénybevétele a közbeszerzési eljárásban az ajánlatok értékelésekor meghatározó körülménynek minősült. Ilyen esetben csak a jogutódlás olyan eseteiben változhat a bevont szervezet, ha az új szervezet az értékeléskor figyelembe vett minden releváns körülmény - különös tekintettel a Kbt. 76. § (3) bekezdés b) pontja szerinti esetben az értékelt személyi állomány - tekintetében az eljárásban bemutatott szervezet jogutódjának tekinthető. Az értékeléskor meghatározó szakember személye csak a Megrendelő hozzájárulásával és abban az esetben változhat, ha az értékeléskor figyelembe vett minden releváns körülmény tekintetében az értékelttel egyenértékű szakember kerül bemutatásra. [Kbt. 138.§ (4) bekezdés].
      3. Megrendelő felhívja a Vállalkozó figyelmét, hogy a Kbt. 138. § (1) bekezdése értelmében az alvállalkozói teljesítés összesített aránya nem haladhatja meg a szerződés értékének 65%-át. Az alvállalkozóknak a szerződés teljesítésében való részvétele arányát az határozza meg, hogy milyen arányban részesülnek a szerződés általános forgalmi adó nélkül számított ellenértékéből. A Kbt. 138. § (5) bekezdése értelmében alvállalkozó nem vehet igénybe az alvállalkozói szerződés értékének 65%-át meghaladó mértékben további közreműködőt. Az alvállalkozókra irányadó szabályok betartását Megrendelő az építési napló alapján ellenőrzi.
   2. **A teljesítés elismerése, teljesítésigazolás**
      1. A Megrendelő, amennyiben a Vállalkozó írásbeli értesítésére (készre jelentés) a szerződésben az átadás-átvételi eljárás megkezdésére meghatározott határidőt követő 15 napon belül nem kezdi meg az átadás-átvételi eljárást, vagy megkezdi, de a szerződésben - a Ptk. 6:247. § (2) bekezdésére figyelemmel - meghatározott határidőben nem fejezi be, a Vállalkozó fél kérésére a teljesítésigazolást köteles kiadni [Kbt. 135.§ (2) bekezdés].
   3. **A Kbt. 62.§ (1) bekezdés k) pontjához kapcsolódó rendelkezések**
      1. A Vállalkozó kötelezi magát arra, hogy nem fizet, illetve számol el a szerződés teljesítésével összefüggésben olyan költségeket, melyek a Kbt. 62.§ (1) bekezdés k)pont ka)-kb) alpontja szerinti feltételeknek nem megfelelő társaság tekintetében merülnek fel, és melyek a Vállalkozó adóköteles jövedelmének csökkentésére alkalmasak [Kbt. 136.§ (1) bekezdés a) pont].
      2. A Vállalkozó kötelezi magát arra, hogy a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a 12.3.3. pont szerinti ügyletekről a Megrendelőt haladéktalanul értesíti [Kbt. 136.§ (1) bekezdés b) pont].
      3. Megrendelő a szerződést felmondhatja, vagy – a Ptk.-ban foglaltak szerint – a szerződéstől elállhat, ha:

a) feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

b) Vállalkozó nem biztosítja a Kbt. 138. §-ban foglaltak betartását, vagy Vállalkozó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

* + 1. A Megrendelő jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha

*a)* a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62.§ (1) bekezdés k) pont kb) alpontjában meghatározott feltétel;

*b)*  a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerinti jogképes szervezetben, amely tekintetében fennáll a Kbt. 62.§ (1) bekezdés k) pont kb) alpontjában meghatározott feltétel [Kbt. 143.§ (3) bekezdés].

* + 1. A Megbízó köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a Megbízottként szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
    2. A 12.3.3. – 12.3.4. pont szerinti felmondás esetén a Vállalkozó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

1. **A szerződés módosítása**

A szerződés módosításával kapcsolatosan a Kbt. 141. § rendelkezései az irányadók.

1. **Vegyes rendelkezések**
   1. A Vállalkozó kijelenti, hogy a nemzeti vagyonról szóló 2011. évi CXCVI. törvény (Nvtv.) 3. § (1) bek. 1. pontjában foglaltak alapján átlátható szervezetnek minősül, továbbá kötelezettséget vállal arra nézve, hogy e ténynek a jelen szerződés fennállása alatt történő változása esetén arról a Megrendelőt haladéktalanul értesíti. A Vállalkozó jelen ponttól eltérő, valótlan tartalmú nyilatkozata esetén a Megrendelő jogosult a szerződést felmondani vagy - ha a szerződés teljesítésére még nem került sor - a szerződéstől elállni.
   2. Amennyiben a Vállalkozó külföldi adóilletőségű, a jelen szerződés aláírásával megadja a visszavonhatatlan meghatalmazását (felhatalmazását) arra vonatkozóan, hogy az illetősége szerinti adóhatóságtól a magyar adóhatóság közvetlenül beszerezhet a Vállalkozóra vonatkozó adatokat az országok közötti jogsegély igénybevétele nélkül [Kbt. 136.§ (2) bekezdés].
   3. A Megrendelő hozzájárul ahhoz, hogy a Vállalkozó a szerződés teljesítése során alvállalkozót vegyen igénybe. A Vállalkozó kijelenti, hogy a szerződés teljesítéséhez igénybe vesz/nem vesz igénybe[[1]](#footnote-1) alvállalkozót. A Vállalkozó hozzájárul ahhoz/nem járul hozzá ahhoz[[2]](#footnote-2), hogy alvállalkozója további alvállalkozót vegyen igénybe.
   4. A Felek vállalják, hogy a szerződésből eredő vitáikat egyeztetéssel oldják meg, s csak ennek az első egyeztető tárgyalástól számított 30 naptári napon túli eredménytelensége esetén fordulnak a hatáskörrel és illetékességgel rendelkező bírósághoz.
   5. A Felek egybehangzóan kijelentik, hogy nem képezik a jelen szerződés részét a jelen szerződésbe nem foglalt, a Felek közötti esetleges korábbi szóbeli vagy írásbeli megállapodások. Nem képezik a jelen szerződés részét a Felek közötti korábbi kommunikáció során elhangzott vagy leírt olyan feltételek, amelyek nem kerültek a jelen szerződésben rögzítésre, sem az olyan szokás(ok), amely(ek)nek alkalmazásában a Felek korábbi üzleti kapcsolatukban megegyeztek, sem bármilyen gyakorlat, amelyet egymás között kialakítottak. Nem képezik a jelen szerződés részét az adott üzletágban a hasonló jellegű szerződés alanyai által széles körben ismert és rendszeresen alkalmazott szokások sem.
   6. A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény (Ptk.), a közbeszerzésekről szóló 2015. évi CXLIII. törvény (Kbt.) és a vonatkozó egyéb jogszabályok rendelkezéseit kell alkalmazni.
   7. A Felek megállapodnak abban, hogy jelen szerződés teljesítése során a másik fél tudomására jutott valamennyi információ üzleti titkot képez. A Vállalkozó a rendelkezésére bocsátott adatokat, dokumentumokat, illetve egyéb tudomására jutott információt a jelen szerződés keretén kívül nem használhatja fel, azokat a Megrendelő érdekeit sértő vagy veszélyeztető módon nem kezelheti, harmadik fél számára semmilyen formában nem szolgáltathatja ki, kivéve, ha erre írásbeli felhatalmazást kap. A Felek rögzítik, hogy a titoktartási kötelezettség a jogszabály alapján nyilvános (vagy harmadik személy által megismerhető) adatokra nem terjed ki.

A szerződést a Felek annak elolvasása és közös értelmezése után, mint szerződéses akaratukkal mindenben megegyezőt jóváhagyólag írják alá.

Jelen szerződés 6 eredeti példányban készült, melyből 4 példány illeti a Megrendelőt, 2 példány a Vállalkozót.

Sümeg, …... ………………

|  |  |  |
| --- | --- | --- |
| ……………………………………  **.......**  **……..**  Vállalkozó |  | ………………………………….  **……………………**  **Sümeg Város Önkormányzata**  Megrendelő |

Mellékletek:

1. számú melléklet: **ADATOK AZ E-ÉPÍTÉSI NAPLÓ RÉSZÉRE**

**1. számú melléklet**

ADATOK AZ E-ÉPÍTÉSI NAPLÓ RÉSZÉRE

**Vállalkozó neve**:

**Vállalkozó címe**:

**Cégjegyzékszám**:

**Adószám**:

**Regisztrációs szám**:

Vállalkozó képviselőjének

* Név:
* Napló Ügyfél Jel (NÜJ szám):

**Szerepkörök**

1. Felelős műszaki vezető

* Név:
* Napló Ügyfél Jel (NÜJ szám):
* Szakág: Épületgépészet
* Névjegyzéki száma (felelős műszaki vezetői):
* Név:
* Napló Ügyfél Jel (NÜJ szám):
* Szakág: Épületvillamosság
* Névjegyzéki száma (felelős műszaki vezetői):

1. Kivitelező - napijelentéséért felelős

* Név:
* Napló Ügyfél Jel (NÜJ szám):
* Szakág:
* Névjegyzéki száma (amennyiben rendelkezik ilyennel):
* Adószám (a naplóhoz rendelt személy képviselt cégének adószáma)

1. Biztonsági és egészségvédelmi koordinátor

* Név:
* Napló Ügyfél Jel (NÜJ szám):
* Névjegyzéki száma (amennyiben rendelkezik ilyennel):

1. Kivitelező - napijelentésre jogosult:

* Név:
* Napló Ügyfél Jel (NÜJ szám):
* Szakág:
* Adószám (a naplóhoz rendelt személy képviselt cégének adószáma):
* Névjegyzéki száma (amennyiben rendelkezik ilyennel):

-----------------------------------------------------------------------------------------------------------------

A szerepkörök közül az 1-3. magadása kötelező, azonban az 1-2. szerepkört azonos személy is betöltheti. Amennyiben a megjelölt személynek van rá külön jogosultsága, úgy a 3. szerepkört is betöltheti.

Az 1. szerepkört szakáganként külön-külön kérjük *megadni*

A 4. szerepkör esetében akár több jogosult is megadható, de egy sem kötelező.

Választható szakágak: Egyéb; Építészet; Épületvillamos; Épületvillany; Gépészet; Magasépítés; Mélyépítés; Nem értelmezett

1. A nem kívánt rész törlendő. [↑](#footnote-ref-1)
2. A nem kívánt rész törlendő. [↑](#footnote-ref-2)